Jacques Delors

Jacques Lucien Jean Delors, nado o 20 de xullo de 1925 en París, e finado tamén na mesma cidade o 27 de decembro de 2023, foi un político francés que presidiu a Comisión Europea durante unha década a finais do século XX. 

 Biografía 

 Primeiros anos e formación 
Delors naceu en París. Estudou na Universidade de París. De orixes humildes, Delors foi funcionario do Banco de Francia en 1945, após a fin da Segunda guerra mundial.

 Vida persoal 
En 1941, casou con Marie Lephaille; xuntos tiveron unha filla, Martine Aubry (nada en 1950), tamén política, que foi alcaldesa de Lille e primeira secretaria do Partido Socialista. Declinou participar nas eleccións xerais francesas.

 Cargos e recoñecementos 
Foi o oitavo presidente da Comisión Europea de 1985 a 1995. 

Foi ministro de Facenda de 1981 a 1984. Foi deputado no Parlamento Europeo de 1979 a 1981. 

En 1989 recibiu o Premio Príncipe de Asturias de Cooperación Internacional. 

En 1995 foi o 1º galardoado do Premio Europeo Carlos V da Fundación Academia Europea de Yuste. 

Entre 1993 e 1996 a UNESCO encargou a Delors un estudo sobre a perspectiva da educación no mundo de cara ao século XXI. Este informe titulouse A educación encerra un tesouro.

En 1998 recibiu da Generalitat de Cataluña o Premio Internacional Cataluña.

En 1999 foi nomeado Doutor Honoris Causa pola Universidade do Porto (tamén o foi pola Universidade de Salamanca, Louvain, e outras).

En 2015, Donald Tusk anunciou que Delors se convertería na terceira persoa en ter o título de Cidadán de Honra de Europa "pola súa notable contribución ao desenvolvemento do proxecto europeo".

 Notas 

 Véxase tamén 

 Ligazóns externas 

 Delors dirixíndose aos sindicatos británicos
 O famoso titular de The Sun no Reino Unido: "Up Yours Delors"

Categoría:Europarlamentarios de Francia
Categoría:Alcaldes de Francia
Categoría:Membros da Comisión Europea
Categoría:Nados en 1925
Categoría:Socialistas
Categoría:Doutores honoris causa pola Universidade do Porto
Categoría:Nados en París
Categoría:Finados en 2023